Document ID: /roh_data/filtered/fineweb-2-filterrobots_roh.jsonl.gz/11275

Amt für Volksschule und Sport
Uffizi per la scola populara ed il sport
Ufficio per la scuola popolare e lo sport
La basa per las activitads da l'inspecturat da scola grischun furma la lescha da scola chantunala cun las incaricas principalas: controlla respectivamain garanzia da la qualitad, surveglianza e cussegliaziun. La realisaziun da l'incarica davart la controlla respectivamain la garanzia da la qualitad succeda tras las evaluaziuns periodicas da las scolas popularas tenor l'artitgel 72 da l'ordinaziun da scola. Il proceder d'evaluaziun correspundent extern che è etablì en las scolas popularas grischunas dapi il 2003 sut il titel "valitaziun e promoziun da scola", vegn realisà en tut las scolas publicas dal chantun.
La valitaziun e promoziun da scola 2021-2026 s'orientescha als quatter ciclus d'evaluaziun cumprovads avant l'onn 2020 e tegn quint dals standards svizzers per evaluaziuns externas (Seval).
Film
Leporello
L'inspecturat da scola grischun è repartì sur l'entir territori dal chantun tenor las linguas chantunalas en tschintg inspecturats districtuals. Las inspecturas ed ils inspecturs èn francads en lur regiun ed adempleschan l'incarica da la lescha en las otg linguas da scola. En in ciclus da tschintg onns vegnan las scolas evaluadas en il rom da la valitaziun e promoziun da scola.
District Plessur-Grischun central: Termins
Disctrict Val da Rain-Partenz-Tavau: Termins
District Surselva: Termins
District Engiadina-Val Müstair-Samignun: Termins
District Grigioni italiano: Termins
Ils moduls descrivan las responsabladads e las incaricas da l'inspecturat da scola grischun. Els cuntegnan basas impurtantas per la lavur da cussegls da scola, direcziuns da scola sco er da persunas d'instrucziun en las scolas localas.
Il modul A cumpiglia l'attribuziun da las cumpetenzas e dals pensums da las scolas respectivamain da l'inspecturat da scola. Ultra da quai descriva el la discussiun dal fatg actuala per segirar e sviluppar la qualitad.
Modul A
Il modul B descriva il proceder da la valitaziun e promoziun da scola 2021-2026 en las scolas publicas. Ultra da quai descriva el il context teoretic sco er las tendenzas actualas dal svilup da la scola e da l'instrucziun.
Modul B
Il modul C preschenta il proceder da la valitaziun e promoziun da scola 2021-2026 en las instituziuns da la scola speziala. El cuntegna il context teoretic sco er las tendenzas actualas dal svilup da la scola en il sectur da las instituziuns da la scola speziala.
Modul C
L'inspecturat da scola metta a disposiziun basas dal fatg ed infurmaziuns davart il context teoretic tar las dimensiuns focusadas en il rom da la valitaziun e promoziun da scola 2021-2026. Cussegls da scola, direcziuns da scola e persunas d'instrucziun en las scolas pon nizzegiar questas infurmaziuns per lur pensums specifics en il rom da la segiranza e dal svilup da la qualitad en il lieu. L'inspecturat districtual responsabel po vegnir dumandà per cussegl.
Insula descripziun
Medias ed informatica
Manual "Medias ed informatica"
Inventari PI21 GR 2021
Promoziun da la sanadad
Collavuraziun
Ils suandants documents dattan ina invista en las basas da lavur respectivamain en ils resultats da la valitaziun e promoziun da scola. Els mussan a moda exemplarica co las singulas gruppas vegnan involvidas u tge ponderaziuns dal fatg ch’èn centralas.
Exempel rapport
Exempel retschertga scolar/as
Exempel retschertga geniturs
Exempel retschertga observaziun da l'instrucziun e giudicament da las persunas d'instrucziun
Cumpetenzas liantas e model SAMR
Proposta da moderaziun per la sesida d'approfundaziun
Glossari
Constatescha l'inspecturat da scola dal Grischun en las visitas da l'instrucziun deficits da qualitad ni mancanzas gravantas tar singulas persunas d'instrucziun, vegnan las mesiras necessarias instradadas per eliminar ils deficits ni las mancanzas.
Proceder da standard tar mancanzas gravantas da persunas d'instrucziun
Ils rapports tar las evaluaziuns da singulas scolas na vegnan betg publitgads. Quests rapports appartegnan a la scola pertutgada sco er a l'inspecturat districtual.
Sin questa pagina vegnan publitgads ils rapports finals chantunals da la valitaziun e promoziun da scola avant l'onn 2020 sco er resultats da retschertgas en differents secturs da la scola grischuna.
Rapport final chantunal 2015 - 2020
Rapport final chantunal 2011 - 2014
Rapport davart l'eruida dal stadi d'emprender en il rom englais en il chantun Grischun 2018
Erkenntnisse Lernstandserhebung Englisch im Kanton Graubünden 2018
Resun da las scolas davart VPS
Rapport final SSI 2022